કેવી હતી એ દુનિયા ? ઊઊઊં… એક અંધારી ગલીમાં મને જનમ આપીને મારી મા તો થોડા દિવસોમાં મરી ગયેલી. ભાઈઓ પણ એક પછી એક ગાયબ થતા ગયા. મને હજી પણ યાદ છે મોમ! એક ચમક્તી કાર સટાક થી ઉભી રહી ગયેલી! આવી કાર તો પહેલી વાર જોઈ હતી મેં! ફૂલોથી શણગારેલી અને ખૂબ મહેકતી! એમાંથી એક સફેદ ગાઉન માં “બ્યટિફૂલ રોઝ” જેવી તું ઉતરી હતી મોમ. હા એ જ રોઝ જેની માવજત તું ગાર્ડનની લોનમાં મને રમાડતાં રમડતાં કરતી. મને પણ એ રોઝ બહુ ગમતું. તું ઘરથી બહાર જાય તો હું એને જ જોયા કરતો. તારા જેવું જ લાગતું મને! તું બિલકુલ એના જેવી જ બ્યુટિફૂલ છો. ઊઊંઊં ”ઓહ માય ગોડ વ્હોટ અ ક્યુટ બેબી!” ઉતરતાં જ તું બોલી હતી. એ દિવસે તો હું બચ્યો જ ન હોત જો તે મને પેલા ગલીનાં કૂતરાઓથી બચાવ્યો ન હોત! મને ત્યારે ખબર પડી કે બેબી એટલે ખુબ વ્હાલું અને તારા હાથ માં તો બિલકુલ એ જ હુંફ હતી જે મને મારી માનાં આંચળને વળગીને મળતી!! કદાચ એટલે જ તે મને તારી “મોમ” કેહવાનું શીખવાડ્યું હતું. અને ડેડ તો મને સાથે લઈ જવાની જ ના પાડતા હતા ને? મને ત્યારે ના સમજાયું, ખબર ન્હોતી ને કે એ તારો વેડિંગ ડે હતો? તે મને પીટરની વેડિંગમાં જ્યારે એની વાઈફથી મેળવ્યો ત્યાં તે ખબર પડી કે વેડિંગ ડે માં એવું ગાઉન પહેરે. મેં તો તારું વ્હાઈટ ગાઉન ગંદું કર્યુ હતું. આઈ એમ સોરી મોમ! જો મે પેટે બેસીને બે હાથ જોડી માફી માંગી! તે કેટલી ટ્ર્રીટ આપી હતી આ શીખવવા! પણ એ જ ગાઉન માં તું આજે પણ છે. કેમ?